บันทึกสิ่งที่ได้จากคลาส Facilitate Training 
Tags: facilitator, training
Published: 2021-10-20 23:29:19

---
title: บันทึกสิ่งที่ได้จากคลาส Facilitate Training 
published: true
description: บันทึกการเทรน facilitate ในวันหยุดยาวสิ้นปี T^T
tags: facilitator, training
---

เทรนวันอาทิตย์ที่ 29 ธันวาคม 2562 โดยพี่อูแห่ง Odd-e ~ เป็นวันที่ตัดสินใจได้ยากมาก แต่ก็มาเรียน

# ​สิ่งที่คาดหวัง
เราได้ยินคำว่า facilitator ครั้งแรกจากพี่หนุ่มแห่งสยามชำนาญกิจด้วยประโยคประมาณว่า “Scrum master ต้องเป็น facilitator” ดูเท่ห์ดี แต่ยังไม่ค่อยเข้าใจเท่าไหร่ จนได้มาเจอใน Facebook feed ของพี่อูว่าเค้าจะเปิดคลาส Facilitate Training ก็เลยตัดสินใจลงเรียน เพื่อมาเก็บความหมายของคำว่า Facilitator 

# บทสรุปเนื้อหา
## The 6 Thumps 
เป็นการเอาความรู้เกี่ยวกับสมองมาประยุกต์ใช้ในการทำ facilitate  
### 1. Movement thumps Sitting ~  เคลื่อนไหวดีกว่าอยู่เฉยๆ   
วิชาการ: การอยู่นิ่งๆไม่ขยับ จะทำให้เลือดไหลเวียนไปเลี้ยงสมองได้ไม่ค่อยดีเท่าไหร่  
ประยุกต์: ในชั้นเรียนควรจัดให้พักเบรก เพื่อให้สมองไปพักผ่อน หรือเราอาจจะจัดเนื้อหาเอาสมองมาแทรก เพื่อให้มีช่วงเวลาที่คนเรียนได้พักบ้าง แน่นอนว่ามันเสียเวลา อาจจะต้องใช้เวลานานกว่าปกติ แต่เราจะสามารถส่งมอบความรู้ได้มากขึ้น  
### 2. Talking thumps Listening  ~ พูดคุยดีกว่าฟัง   
วิชาการ: โดยปกติคนจะรับข้อมูลได้ไม่ถึง 100% เพราะในช่วงเวลาหนึ่ง สมองมันไม่เคยทำงานแค่เรื่องเดียว การพูดคุยแลกเปลี่ยนความคิดเห็นจะทำให้ช่วยเรื่องการจดจำ และช่วยเพิ่มความเข้าใจในเนื้อหามากขึ้น  
ประยุกต์: แทรกกิจกรรม เพื่อให้เกิดการพูดคุยแลกเปลี่ยนความเข้าใจในเนื้อหาของบทเรียน  
### 3. Images thumps Words ~ รูปภาพดีกว่าข้อความ  
วิชาการ: โดยปกติ สมองเราเก็บข้อมูลเป็นรูปภาพนะ ... แค่นี้พอไหม  
ประยุกต์: อะไรที่ถูกสรุปมาเป็นรูปภาพ หรืออะไรที่เป็นโครงสร้าง เช่น mind map จะทำให้เข้าใจได้ง่ายกว่าการเอาข้อความมาใส่  
### 4. Writing thumps Reading ~  เขียนดีกว่าอ่าน  
วิชาการ: สมองจะโฟกัสกับการเขียนมากกว่าการอ่าน  
ประยุกต์: แทรกกิจกรรมที่ทำให้เกิดการเขียนหรือบันทึก หรือควรสังเกตุว่ามีการจดไหม ถ้ามีก็ควรเว้นระยะให้เกิดการจด  
### 5. Shorter thumps Longer  ~ สั้นๆดีกว่านานๆ  
วิชาการ:  สมองทำงานได้ดีในช่วงเวลาสั้นๆ ยิ่งใช้นานยิ่งเปลืองพลังงานและทำให้เหนื่อย   
ประยุกต์: เราควรจะแบ่งเนื้อหาออกเป็นชุดสั้นๆ เพื่อทำให้คนเรียนย่อยข้อมูลได้ง่าย และไม่เหนื่อยกับการเรียนจนเกินไป  
### 6. Difference thumps Same  ~ แตกต่างดีกว่าเหมือนกัน   
วิชาการ: สมองจะไม่สนใจสิ่งที่คล้ายๆกัน และสรุปไปเองว่ามันคืออันเดียวกัน เพราะมันต้องการจะประหยัดพลังงาน  
ประยุกต์: ทำเนื้อหาให้คนเรียนสามารถแยกได้ออกว่านี่คือส่วนที่เราเน้น ต้องการให้โฟกัส  

## The 4Cs Map
เป็นโครงสร้างที่ใช้ในการสร้างและจัดลำดับเนื้อหา  
### 1. Connect ~ การเชื่อมโยงผู้เรียนเข้าสู่เนื้อหา  
การสร้างชั้นเรียนเหมือนเราทำ content ใน Facebook page เราต้องสร้างอะไรสักอย่าง เพื่อดึงคนเรียนเข้าสู่เนื้อหาและชั้นเรียน เชื่อมโยงให้เค้าอยู่ในชั้นเรียน  
### 2. Concept ~ สิ่งที่ต้องการจะส่งมอบ  
โดยปกติเมื่อเราสร้างชั้นเรียนขึ้นมา เราจะรู้อยู่แล้วว่าเราต้องการจะส่งมอบความรู้อะไรให้คนเรียน ปัญหาคือเราไม่รู้หรอกว่าคนเรียนต้องการอะไรจากชั้นเรียนนี้ เราต้องหาหนทางที่จะเข้าใจคนเรียน และส่งมอบในสิ่งที่เค้าต้องการ โดยที่เราไม่จำเป็นต้องยัดทุกอย่างที่เรามีให้เค้า ให้แค่ที่เค้าจำเป็นจะต้องรู้  
### 3. Concrete Practice ~ แบบฝึกหัด  
การเรียนรู้ที่ดีต้องมาจากการได้ทดลองทำด้วย ดังนั้นเราควรจะต้องสร้างกิจกรรมให้เกิดการทำลองทำอะไรบางอย่างเพื่อให้เกิดการเรียนรู้ เกิดความเข้าใจ  
### 4. Conclusion ~ บทสรุป  
ทุกๆการเรียนรู้ น่าจะต้องมีบทสรุป อย่างน้อยเพื่อให้คนเรียนรู้ว่าได้รู้อะไรไปบ้าง ซึ่งจะดีที่สุดถ้าเราสร้างให้เค้าได้รับรู้ด้วยตัวเอง ไม่ใช่ว่าเราไปสรุปให้เค้า  

ซึ่งทั้ง 4 ข้อนี้เป็นเพียงแค่โครงสร้าง เราสามารถเอาไปประยุกต์กับ The 6 Thumps และไม่จำเป็นต้องเรียงลำดับจาก 1 - 4 สามารถสลับสับเปลี่ยนได้ เอาที่สบายใจและเห็นว่าเหมาะสม  

## เทคนิคที่จะทำให้คนเรียนจำได้ดีขึ้น
### 1. Primacy ~ สิ่งแรกที่ได้เจอ  
เนื่องจากคนจะจำสิ่งแรกๆได้ง่ายกว่า เราสามารถประยุกต์โดยแบ่งเนื้อหาหลายๆส่วน และแทรกด้วยช่วงพักสมอง เราอาจจะเอาเนื้อหาสำคัญมาไว้ที่ช่วงแรกหลังจากที่พักสมอง เพื่อให้จดจำได้  
### 2. Recency ~ สิ่งสุดท้ายที่ได้เจอ  
สิ่งสุดท้ายก็เป็นอะไรที่คนจำง่ายเช่นกัน การแบ่งเนื้อหาหลายๆส่วน ก็อาจจะบอกชัดเจนว่า slide นี้เป็นอันสุดท้ายของช่วงนี้ อาจจะมีสรุป หรือกิจกรรมให้ทำเพื่อให้เข้าใจเนื้อหาของช่วงที่ผ่านมา  
### 3. Linked ~ สิ่งที่สามารถเชื่อมโยงกับคนเรียนได้  
เช่น ทำให้เกิดประสบการณ์ร่วม เราเจอปัญหาเดียวกัน  
### 4. Written ~ เขียน (และวาด)  
เพราะการเขียนทำให้สมองได้ทำงานเดิมๆซ้ำกัน (คิด+เขียน+อ่าน)  
### 5. Jolt ~ เหตุการณ์อันน่าจดจำ  
การสร้างเหตุการณ์ที่น่าจดจำ จะทำให้จดจำช่วงเวลานั้นๆได้ดีขึ้น  
### 6. 6X6W ~ การทำซ้ำๆเดิมๆหลายๆครั้ง  
ควรสร้างกิจกรรมเพื่อให้เกิดการคิดเกี่ยวกับเนื้อหาที่เรียนซ้ำๆ โดยพี่อูลองให้คิดจาก 1) ให้ทำอะไร 2) กับใคร 3) ด้วยเครื่องมืออะไร เช่น ให้ เขียนสิ่งที่ตัวเองเข้าใจลง post it, แชร์กับเพื่อนข้างๆว่าเข้าใจอะไร  

พี่อูสาธิตโดยให้เรา  
* เขียนกิจกรรมที่เราคิดลง post it (ทำอะไร:เขียนกิจกรรมที่เราคิดได้ ทำกับใคร:ตัวเองไง ด้วยเครื่องมือ:post it) 
* เอาที่เขียนไปแชร์ให้เพื่อนในกลุ่ม (ทำอะไร:แชร์ที่เขียนเมื่อกี้ ทำกับใคร:เพื่อนทุกคนในกลุ่ม ด้วยเครื่องมือ:post it ที่เขียนเมื่อกี้)
* ให้ในกลุ่มเลือกอันที่ชอบแล้วเอามาสาธิตหน้าห้อง (ทำอะไร:แสดงตัวอย่าง กับใคร:ทั้งห้องเลย เครื่องมือ:บานเลย)  

จริงๆแล้วทุกๆกิจกรรมที่จัดในชั้นเรียน มันคือ 6X6W หมดเลย  

# อะไรบ้างในทฤษฏีด้านบนที่ถูกเอามาใช้ในชั้นเรียนนี้  
* เขียนชื่อ ~ connect
* ทำความรู้จักกับคนในกลุ่ม ~ connect 
* ทำความรู้จักกับคนกลุ่มอื่น ~ connect 
* เขียนสิ่งที่ต้องการจากชั้นเรียน ~ connect 
* ถามว่าใครที่กำลังจะเปิดคลาสสอน หรือทำ facilitate อยู่ ~ connect + Linked
* ใช้ slide เป็น หัวข้อและภาพ มีตัวอักษรน้อยมาก ~ 6T(images thumps words)
* ให้วาดรูปทุกหัวข้อเลย ~ 6T(writing thumps reading, image thumps words) + Written + Jolt
* มีให้คุยกันตลอด เช่น ให้แชร์ให้เพื่อนฟังว่าเราจะทำอะไร 6T(talking thumps listening)
* มีโยนมุขกันตลอด เพื่อพักเบรคสมอง 6T(shorter thumps longer)
* เดินวนดูไอเดียกิจกรรม 6T(movement thumps listening)
* เขียนและแชร์และเอามาแสดงหน้าห้อง (ขี้เกียจ mapping แล้วว่าคืออะไร)

# สิ่งที่ได้
* ได้รู้ผ่านการอธิบายและวิธีการต่างๆจนเข้าใจ ว่า facilitator คืออะไร 
* เราก็เคยสร้างชั้นเรียนมาแล้ว พอจะรู้สิ่งที่ควรหรือไม่ควรทำมาบ้าง แต่ไม่เข้าใจหรอกว่าทำไม จนถึงวันนี้ทำให้เข้าใจมากขึ้นว่ามันจำเป็นแค่ไหน
* ได้โครงสร้างในการจัด slide 
* เราว่า เราจะสนุกกว่าเดิมในการสอนคนอื่น
* วาดรูป 
* ได้ฟังพี่พล(นั่งข้างๆกัน) สอนวาดรูปโดยอ้างอิงจาก anatomy ของคน (ทำให้อยากได้ iPad กันเลยทีเดียว)

# สิ่งที่ไม่เวิร์ค
* เรามาเรียนตอนที่ไม่ค่อยพร้อมเรื่องเวลา แอบมีกังวลเรื่องงานที่ค้าง และรีบกลับบ้านทันทีที่จบ
* ไม่ได้อ่าน what's good, improvement, และ action ที่แต่ละคนเขียนลง post it เป็น retro
* บทความนี้ไม่ได้เขียนตาม The 6 Thumps, The 4Cs Map เลย :D